
RAPORT 

asupra proiectului de Lege pentru ratificarea Protocolului, semnat la Bucureşti, la 5 martie 2008, pentru amendarea Acordului între Guvernul României şi Guvernul Statului Qatar privind promovarea şi protejarea reciprocă a investiţiilor, semnat la Bucureşti,  la 6 iunie 1996
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului, semnat la Bucureşti, la 5 martie 2008, pentru amendarea Acordului între Guvernul României şi Guvernul Statului Qatar privind promovarea şi protejarea reciprocă a investiţiilor, semnat la Bucureşti,  la 6 iunie 1996, trimis cu adresa nr. PL-x 432 din 23 iunie 2008, înregistrată sub  nr. 21/105 din 24 iunie 2008.
Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr.692 din  10 iunie 2008.

Comisia pentru politică externă, conform avizului nr. PL-x 432 din            8 septembrie 2008, a avizat favorabil proiectul de lege, în forma prezentată.
Iniţiativa legislativă supusă dezbaterii are ca obiect de reglementare ratificarea Protocolului semnat la Bucureşti, la 5 martie 2008, pentru amendarea Acordului între Guvernul României şi Guvernul Statului Qatar privind promovarea şi protejarea reciprocă a investiţiilor, semnat la Bucureşti,  la 6 iunie 1996. Prin conţinutul său, Protocolul răspunde angajamentelor asumate de către România, în calitate de stat membru cu drepturi şi obligaţii depline al Uniunii Europene, în conformitate cu prevederile art.307 din Tratatul instituind Comunitatea Europeană, care prevede obligaţia statelor membre de a adopta măsurile necesare pentru eliminarea incompatibilităţilor între tratatele la care acestea sunt părţi şi dreptul comunitar şi ale art.6 alin.(10) din Actul la Tratatul de aderare a României şi Bulgariei la Uniunea Europeană, referitoare la adaptarea acordurilor încheiate cu unul sau mai multe state terţe, înainte de aderare, cu reglementările comunitare în domeniu.

 Protocolul adiţional fiind un tratat internaţional bilateral semnat la nivel guvernamental, prin care se aduc modificări la Acordul privind promovarea şi protejarea reciprocă a investiţiilor, care a fost ratificat prin Legea nr.11/1997, potrivit art. 19 alin.(1)  lit. h) din Legea nr.590/2003 privind tratatele, este supus Parlamentului spre ratificare prin lege. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 9 septembrie 2008. 

La dezbaterea acestei iniţiative legislative, din totalul de 21 de membri ai Comisiei pentru politică economică, reformă şi privatizare, la şedinţă au fost prezenţi toţi deputaţii.
În urma examinării propunerii legislative şi a punctelor de vedere exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului, semnat la Bucureşti, la 5 martie 2008, pentru amendarea Acordului între Guvernul României şi Guvernul Statului Qatar privind promovarea şi protejarea reciprocă a investiţiilor, semnat la Bucureşti,  la 6 iunie 1996, în forma prezentată de iniţiator.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      

Vă înaintăm, alăturat, RAPORTUL asupra proiectului de Lege pentru ratificarea Protocolului, semnat la Bucureşti, la 5 martie 2008, pentru amendarea Acordului între Guvernul României şi Guvernul Statului Qatar privind promovarea şi protejarea reciprocă a investiţiilor, semnat la Bucureşti,  la 6 iunie 1996, trimis, spre dezbatere în fond, cu adresa nr. PL-x 432 din 23 iunie 2008, înregistrată sub              nr. 21/105 din 24 iunie 2008.
În raport cu obiectul şi conţinutul său, proiectul de lege face parte din categoria legilor ordinare.

